
Од 2-тата Седница на Советот на Општината Битола одржана на 14.11.2025 година.
	Седницата се одржа во големата сала за седници на Советот на Општина Битола и почна со работа во 10:13 часот.
На седницата присуствуваа 31 членови на Советот: Бојан Бојкоски, Претседател на Советот, Горан Велевски, Никола Гагоски, Александар Дракуловски, Ангела Здравковска, Мартин Ивановски, Александар Јаневски, Кети Јосифовска, Илија Келепуровски, Иле Кочишки, Драги Крстев, Марина Крстиќ, Димитар Кузмановски, Александра Лазаревска, Златко Лозановски, Наташа Марковска, Мусаи Фејзуловска Валдета, Љубе Никлески, Петар Николовски, Филип Поповски, Кире Ризески, Софија Ристевска Петрушева, Јадранка Павловска, Јована Спасеновска, Јагода Талевска, Стефан Тековски, Гаврил Трајковски, Миле Трајковски, Александар Цветаноски, Иван Чулакоски и  Снежана Василевска.

	На седницата присуствуваа гости од јавните средствата за информирање, претставници од општинската администрација, директорите на ЈП “Пазари” и КЈП “Нискоградба”, секретарот на Општина Битола, Борче Димитровски и градоначалникот д-р Тони Коњановски .
Записникот од Конститутивната седница од 05.11.2025год., беше ставен на гласање и усвоен едногласно (29  гласови ЗА).

Претседателот, Бојан Бојкоски, го прочита дневниот ред со 33 точки кој беше доставен до советниците и праша дали имаат предлог за измени и дополнување на истиот.

Наташа Марковска имаше предлог од 3 дополнителни точки за дневен ред:                  
1. Програма за измена и дополнување на Програмата за социјална заштита за 2025 година.
2. Програма за измена и дополнување на Програмата за јавни дејности ( образование) за 2025 година.
3. Програма за измена и дополнување на Програмата за субвенционирање на јавните и комуналните претпријатија основани од Општина Битола и останати субвенции на Општина Битола за 2025 година.

Петар Николовски имаше предлог дополнителна точка за дневен ред.
1. Решение за  разрешување на член во Училишниот одбор во ООУ “ Крсте Петков Мисирков” с.Бистрица.
	Бојан Бојкоски. Изумив на почетокот на седницата да кажам дека стигна такво Барање до Советот на Општина Битола, а сега еве се поклопува со точката која ја предлага колегата Николовски.
	
	Миле  Трајковски дополнителна предлог точка за  дневен ред. 
1. Иницјатива за доделување на финансиски средства од 1.200.000,00 денари за семејството на Зоран Петковски. 

	Драги Крстев побара од предложениот дневен ред да се тргнат точките  31, 32 и 33, повикувајќи се на член 26 од Закон за јавни претпријатија во постапката за именување и разрешување на членови на надзорниот одбор во јавно претпријатие се применуваат одредбите на член 17а, 17б, 17в, 17г, 17д и 17г од
овој закон кои се однесуваат на постапката за именување и разрешување на членови на управен одбор. Со оглед на тоа дека нема именувања, напротив само разрешувања предлагам точките да бидат тргнати од дневен ред.

	Иван Чулакоски побара да се додадат три нови точки на дневен ред.
	1. Одлука за отповикување или поништување на Одлука за давање согласност за основање на регионална депонија и потребната инфраструктура за пелагонискиот регион од страна на Владата на Република Македонија донесена на 13.03.2018 година.
	2. Одлука за отповикување на Одлука за утврдување или предлог за воспоставување на меѓуопштинска соработка помеѓу општините: Новаци, Прилеп, Битола, Крушево, Долнени, Могила, Кривогаштани, Демир Хисар, Ресен, Охрид, Струга, Кичево, Дебар, Пласница, Центар Жупа, Вевчани, Дебарца и Македонски Брод донесена на 28.2.2025 година.
3. Одлука за отповикување на Одлуката за формирање на заедничка комисија за основање на заедничко јавно претпријатие за регионално управување со отпад меѓу општините Новаци, Прилеп, Битола, Крушево, Долнени, Могила, Кривогаштани, Демир Хисар, Ресен, Охрид, Струга, Кичево, Дебар, Пласница, Центар Жупа, Вевчани, Дебарца и Македонски Брод донесена на 28.02.2025 година.
	Пауза 5 минути.
	
 Предлог дополнителните точки ставени на гласање. 

1. Програма за измена и дополнување на Програмата за социјална заштита за 2025 година, беше ставена на гласање и усвоена со 18 гласа ЗА, 5 гласа ПРОТИВ и 7 гласа ВОЗДРЖАНИ.
2. Програма за измена и дополнување на Програмата за јавни дејности ( образование) за 2025 година, беше ставена на  гласање и усвоена со 17  гласа ЗА, 5 гласа ПРОТИВ и 8 гласа ВОЗДРЖАНИ.
3. Програма за измена и дополнување на Програмата за субвенционирање на јавните и комуналните претпријатија основани од Општина Битола и останати субвенции на Општина Битола за 2025 година, беше ставена на  гласање и усвоена со 17 гласа ЗА, 5 гласа ПРОТИВ и 7 гласа ВОЗДРЖАНИ.
4. Решение за  разрешување на член во Училишниот одбор во ООУ “ Крсте Петков Мисирков” с.Бистрица, беше ставено на  гласање и усвоено со 30 ЗА.
5. Иницјатива за доделување на финансиски средства од 1.200.000,00 денари за семејството на Зоран Петковски,  беше  ставена на гласање и усвоена со 30 гласа ЗА.
6.  Предлогот за тргање на точките 31, 32 и 33 од дневниот ред, беше ставен на гласање и не се усвои со 10 гласа ЗА, 17 гласа ПРОТИВ и 3 гласа ВОЗРЖАНИ.
7. Одлука за отповикување или поништување на Одлука за давање согласност за основање на регионална депонија и потребната инфраструктура за пелагонискиот регион од страна на Владата на Република Македонија донесена на 13.03.2018 година, беше  ставена на гласање и не се усвои со 12 гласа ЗА, 17 гласа ПРОТИВ и 1 глас ВОЗДРЖАН.
8. Одлука за отповикување на Одлука за утврдување или предлог за воспоставување на меѓуопштинска соработка помеѓу општините: Новаци, Прилеп, Битола, Крушево, Долнени, Могила, Кривогаштани, Демир Хисар, Ресен, Охрид, Струга, Кичево, Дебар, Пласница, Центар Жупа, Вевчани, Дебарца и Македонски Брод донесена на 28.2.2025 година, беше ставена на гласање и не се усвои со 12 гласа ЗА, 17 гласа ПРОТИВ и 1 глас ВОЗДРЖАН.
9. Одлука за отповикување на Одлуката за формирање на заедничка комисија за основање на заедничко јавно претпријатие за регионално управување со отпад меѓу општините Новаци, Прилеп, Битола, Крушево, Долнени, Могила, Кривогаштани, Демир Хисар, Ресен, Охрид, Струга, Кичево, Дебар, Пласница, Центар Жупа, Вевчани, Дебарца и Македонски Брод донесена на 28.02.2025 година, беше ставена на гласање и не се усвои со 17 гласа ЗА, 17 гласа ПРОТИВ и 1 глас ВОЗДРЖАН.

За работа на седницата беше предложен и прифатен ( 23 гласа ЗА и 7 гласа ВОЗДРЖАНИ) следниот

Д Н Е В Е Н    Р Е Д


1. [bookmark: _Hlk113609052][bookmark: _Hlk81205010][bookmark: _Hlk151122434]Годишен Извештај за работата на ЈОУДГ „Естреја Овадија Мара” Битола за 2024/2025 година.
2. Годишна Програма за работата на ЈОУДГ „Естреја Овадија Мара” Битола за 2025/2026 година.
3. Решение за давање согласност на Одлуката за добивање на согласност за работа на воспитните групи со поголем број на деца, односно со помал број на деца во детските градинки кои работат во состав на ЈОУДГ„Естреја Овадија Мара” Битола.
4. Решение за давање согласност на Одлуката за утврдување на почетокот и завршетокот на работното време во ЈОУДГ „Естреја Овадија Мара” Битола.
5. Годишен Извештај за работата на ЈОУДГ „Мајски Цвет” Битола за 2024/2025 година.
6. Годишна Програма за работа на ЈОУДГ „Мајски Цвет” Битола за 2025/2026 година.
7. Решение за давање согласност на Одлуката за добивање на согласност за работа на воспитните групи со поголем број на деца, односно со помал број на деца во детските градинки кои работат во состав на ЈОУДГ„Мајски Цвет” Битола.
8. Решение за давање согласност на Одлуката утврдување на почетокот и завршетокот на работното време во ЈОУДГ „Мајски Цвет” Битола.
9. Годишен план за вработување во ЈОУДГ„Мајски Цвет” Битола за 2026 година.
10. Измена и дополнување на Одлуката за комунален ред на Општина Битола.
11. Одлука за продолжување на временската важност за поставување на урбана опрема наведена во Осумнаесеттата измена и дополнување на Програмата за поставување на урбана опрема на јавни површини на подрачјето на Општина Битола.
12. Одлука за прифаќање на донација од ФФМ.
13. Одлука за прифаќање на донација за проектантски надзор над изведбата на рекламни паноа на Стадионот „Петар Милошевски“ од страна на Друштво за градежништво, производство и услуги АРХИТЕКТОН ДИЗАЈН ДООЕЛ Битола.
14. Одлука за прифаќање на донација за изведбата на рекламни паноа на  Стадионот „Петар Милошевски“ од страна на Заштитно друштво печатница                        ГРАФО ПРОМ Битола ДООЕЛ.
15. Одлука за утврдување на нацрт измени и дополнувања на дел од ГУП Четврт И 02, Блок И.02.04 и Блок И.02.05 и Детален урбанистички план за Четврт Исток 2, Блок И.02.05 и Блок И.02.04 – (обединета постапка), КО Битола 5, Општина Битола.
16. Квартален извештај за извршување на Буџетот на Општина Битола за третиот квартал од 2025 година.
17. Измени и дополнувања на Буџетот на Општина Битола за 2025 година.
18. Програма за измена и дополнување на Програмата за животна средина за 2025 година.
19. Програма за измена и дополнување на Програмата за активности во областа на спортот и младите во Општина Битола за 2025 година.
20. Програма за измени и дополнување на Програмата за економски развој на Општина Битола за 2025 година.
21. Програма за измени на Програмата за развојни планови на Општина Битола за периодот 2025-2027 година.
22. Програма за измени и дополнување на Програмата за уредување на градежното земјиште на подрачјето на Општина Битола за 2025 година.
23. Програма за измени и дополнување на Програма за користење и одржување на јавното осветлување на подрачјето на Општина Битола за 2025 година.
24. Програма за организирање и функционирање на зимска служба на подрачјето на Општина Битола за сезоната 2025/2026 година.
25. Програма за развојни планови на Општина Битола за периодот од 2026 до 2028 година.
26. Програма за измена на Финансова Програма за одржување на јавните зелени површини на територијата на Општина Битола за 2025 година во делот на финансиските показатели, во приходниот дел кај буџетските средства доделени од Општина Битола на ЈП „Комуналец” Битола.
27. Решение за давање согласност на Одлуката за измена и дополнување на Ценовникот за изведување на градежни работи и монтажни работи изготвен по Програмата на Општина Битола за 2022 и 2023 година на ЈКП „Водовод” Битола.
28. Решение за давање согласност на Одлуката за измена и дополнување на Ценовник за изведување на градежни работи на КЈП „Нискоградба” Битола за потребите на Општина Битола.
29. Решение за давање согласност на Одлуката за измена и дополнување на Ценовникот за собирање и транспортирање на интерен отпад (градежен шут) за потребите на КЈП „Нискоградба” Битола.
30. Решение за давање согласност на Одлуката за измена и дополнување на Ценовникот за организирање и функционирање на зимска служба на КЈП „Нискоградба” Битола за потребите на Општина Битола.
31. Решение за именување член во Управен одбор на Државното средно училиште Регионален центар за стручно образование и обука „Ѓорѓи Наумов” Битола.
32. Решение за разрешување член во Надзорен одбор на ЈП „Комуналец” Битола.
33. Решение за разрешување член во Надзорен одбор на ЈП „Пазари” Битола.
34. Програма за измени и дополнување на Програмата за социјална заштита за 2025 година.
35.  Програма за измена и дополнување на Програмата за јавни дејности (Образование) за 2025 година.
36. Програма за измена и дополнување на Програмата за субвенционирање на јавните и комунални претпријатија основани од Општина Битола и останати субвенции на Општина Битола за 2025 година.
37. Решение за разрешување на член во Училишниот одбор во ООУ„Крсте Петков Мисирков” Бистрица.
38. Иницијатива за доделување на финансиски средства од 1.200.000,00 денари за семејството на прерано починатиот советник Зоран Петковски .

Градоначалник интегрално обраќање : Почитуван Претседател на Совет, господин Бојкоски, почитувани советници, почитувана јавност, медиуми, граѓани, присутни. Дозволете многу кратко да се осврнам на дел од точките кои денес ги разгледуваме. Денес една од клучните работи кои треба да се донесат се измените и дополнувањето на буџетот за 2025 година, попознат како ребаланс. Она што еве
повеќе години наназад се работи и се разгледува на седниците, односно за некои од поентите кои се таму. Имено, дополнување на програмите и поддршката од 14.000.000,00 денари во делот на поддршка на образованието 12.000.000,00 се издвојуваат во делот на спортот за поддршка на спортот, спортските клубови, спортските работници. 20.000.000,00 денари во делот за програмата за јавно зеленило на ЈП “Комуналец”, со што секако би се подобрила ефикасноста и продуктивноста во тој дел. Сакам да искажам благодарност до сите Вас за продуктивната дискусија. Следев дел од седниците кои имавте на комисиите. Така треба и да продолжиме со квалитетна дискусија, со Ваше образлагање, со дебата онаму каде што треба и на ниво онака како што го заслужува градот. Пред нас е и
развојната програма за периодот 2026 – 2028 година кој е еден од клучните влезни документи во креирањето и на новиот буџет. Да кажам дека огромно задоволство
искажувам и во оваа прилика за еве Општина Битола по четврти пат ако не се лажам креира граѓански буџет и преку граѓанските форуми меѓу другото со што една од ретките јас ако не се лажам прва општина која на овој начин во соработка со граѓаните со сите релевантни фактори кои се вклучени во ова градат еден граѓански буџет на задоволство на сите граѓани онака како што треба заедно за доброто на сите заедно со Советот да изградиме една подобра средина за сите нас и тоа е мислам дека вистинскиот начин. Би сакал кратко да кажам, да потврдам уште еднаш да искажам дека никогаш во Битола толку не се градело и ќе продолжи со уште поголем интензитет во периодот кој следи. Да кажам и да се заблагодарам на Владата на Република Македонија за огромната поддршка која ја дава, за максималниот пакет со кој ние аплициравме и кој го извојувавме. Сега е на нас сите да го сработиме тоа колку што е во границите на можностите и со оперативата со која се располага. Да се заблагодарам и на донаторите кои ја препознаа работата на локалната самоуправа, на Советот ако сакате воопшто на сите нас за позитивниот начин на пристап кон работите на градењето кое се изведува и за донациите кои ги дадоа. Дел од точките се и во тој дел за транспарентноста секогаш стоиме тука и сме биле лидери во делот зависност од која граѓанска асоцијација го оценува тоа и така ќе продолжиме. Јас и Вас ве замолувам во таа насока слободно коментирајте,
критикувајте, давајте иницијативи да бидеме на она ниво кое навистина го имавме. Тоа најмногу зависи од локалната самоуправа, меѓутоа и од Вас секако од Советот и советниците. Да се осврнам многу кратко на една актуелна тема која често се провлекуваше во периодот во предизборието за дел од пропустите кои се а со кои се среќаваме во делот на изведбата на градежните работи на делот од проектите.
Да кажам дека во ниеден момент општината нема да биде оштетена. Штетата е секако политичка и штетата е на нас најмногу. На мене ако сакате. Меѓутоа, Ве уверувам дека сето она што е како недостаток констатирано, сето она што ете и вие сте го констатирале и граѓаните и ние секако ќе биде надоместено, ќе биде поправено сето тоа на трошок и со пенали кои ќе ги сносат јавните претпријатијата, изведувачите фактички на сето она што се работи и тоа Ве уверувам дека така ќе биде и понатаму. На крај многу кратко. Јас се извинувам што ова мое експлозиво обраќање е многу кратко со оглед на тоа дека имам активности кои се многу одамна
планирани. Денес знаете е централната манифестација, чествувањето ако сакаме поинаку да кажеме на денот на примирието во Првата светска војна, големата војна, а на меморијалните гробишта, на француските гробишта, каде во присуство на амбасадите и амбасадорите на Република Франција и Република Германија, ќе оддадеме почит на сите оние кои пострадаа, сите прогонети, исчезнати починати од сите нации, меѓу кои и многу наши граѓани, многу Македонци, особено граѓани, жители на Битола во тој период. Битола знаете една од градовите кои претрпе огромна штета и тоа мораме да го потенцираме и во оваа прилика. После тоа двата амбасадори ќе бидат и гости во кабинетот на градоначалникот кај мене. Ќе поразговараме. Така да јас би се извинил во оваа прилика што нема да можам до крај да ја следам дискусијата. Ви посакувам плодна дискусија, плодна дебата. Да продолжиме во таа насока. Уште еднаш да повторам и пред сите тоа го кажавме и на средбата која ја имавме испиеното заедничко кафе дека отворено е секогаш вратата и на градоначалникот, меѓутоа особено и на службите, на органите во локалната самоуправа за сите информации кои сакате да ги добиете, да се информирате и тоа е вистина. Таков е начинот на соработка, така и треба да продолжиме. Ви благодарам и Ви посакувам успешна работа. Се извинувам што морам да ја напуштам седницата.
Благодарам.
Пауза од 11:05 до 12:30 часот.
Продолжуваме во 12:37 часот.

1.
Известител на Комисија за јавни дејности, Наташа Марковска, го поднесе следниот извештај по разгледување на материјалите по точките 1, 2, 3, 4, 5, 6, 7, 8, 34 и 35 од дневниот ред и дискусиите, Комисијата за точките 1, 2, 3, 5, 6 и 7 гласаше со 3 гласа ЗА и 2 гласа ВОЗДРЖАНИ, за точките 4 и 8 гласаше со 5 гласа ЗА, за точките 34 и 35 гласаше со 3 гласа ЗА, 1 глас ПРОТИВ и 1 глас ВОЗДРЖАН.
Софија Ристевска Петрушева збор. Значи во моментов градинките бараат групите што досега работеле со големина од 8 до 10 деца да работат со 24 деца, од 10 до 12 деца да работат пак со 24 деца. Од 12 до 15 деца да работат со по 27 деца и од 15 до 18 деца да работат со по 32 деца. Сега сите гледаме дека тоа е скоро дупло зголемување, што е според мене екстремно големо натоварување како за воспитно - образовниот персонал, така и за техничкиот персонал во самите градинки. Занималните се доста мали и тие немаат технички услови да примат толку големи групи, а во меѓувреме се затвори занимална и градинка од санитарна инспекција. Повторно пријатели доаѓаме до капиталните инвестиции и до прашањето зошто не се отворени двете градинки кај Климент Охридски, кај касарната и двата проекти се оставени во наследство на оваа локална самоуправа од минатата самоуправа и оваа локална самоуправа не успеа во овие четири години да ги отвори двата објекти што практично се на работ на отварање, но не се отворени сеуште. И така доаѓаме до за жал очајниот факт дека во ситуација кога не е реализиран ниеден капитален проект во градинките, ние мора за жал да ги зголемуваме групите на деца без да водиме никаква сметка за квалитетот на услугите што градинките ги даваат. Квантитет наспрема квалитет изгледа тоа и основното мото во моментов на локалната самоуправа. И уште една мала забелешка, всушност во Програмата за локален економски развој имаше точка за изработка на основни проекти за термотехнички инсталации за греење во ЈОУДГ”Естреја Овадија Мара”, поточно во градинките во Буковски ливади, градинката во Росица и Колибри во Стрелиште и оваа точка, оваа инвестиција требаше да биде од 492.000,00 денари, но за жал претставникот на ЛЕР ни објасни дека оваа инвестиција е тргната од планот, значи воопшто нема да се реализира, а грејната сезона е точно пред нас.
И на крајот јас сакам од се срце да се заблагодарам на нашиот пријател и Претседател на Советот на град Битола господин Бојан којшто кажа дека советничката група на СДСМ е само еден автомобил со патници. Ние сме автомобил, но сме porche macan GTS целосно електрично со моќност од 571 коњска сила и максимална брзина од 250 км/ч  и овој автомобил во моментов е спремен да го претекне секое тешко возило во Советот на град Битола и јас сум многу горда што сум дел точно од овој автомобил.
	Бојан Бојкоски збор. Јас кажав тоа кога Вие ја напуштивте седница. Дека Вашата поддршка на советничката група на СДСМ е само со пет советнички места и толку може да собере во еден патнички автомобил. Кажувате дека ќе возите со некоја брзина којашто не е дозволена за движење по нашите автопатишта и ако возите со таа брзина, постои опасност да бидете казнети. Согласно новиот Закон за безбедност во сообраќајот ќе следува и кривична одговорност за Вас. По однос на инвестициите кои што се направени во изминатите четири години во локалната самоуправа,  кои што ги споменавте кај ООУ “Св.Климент Охридски” и градинката во АРМ има една посебна историја како беа оставени и како се сега. Во продолжение набројуваше што и како е сработено на објекти со локации, како на пример дека е отворена детска градинка во рурална средина т.е с.Карамани со капацитет од 70 деца, градинката во АРМ кога се превзема од претходната власт беше затекнат само отворен базен без несоодветно техничко решение за што решение изнајде Градежниот факултет од Скопје. Во врска со градинката кај ООУ ”Св.Климент Охридски” беше раскинат договорот затоа што изведувачот поточно за компанијата имаше отворена стечајна постапка, итн. Доволно Ви набројав што се е направено во изминатите четири години и продолжуваме посветени, одговорно да работиме со цел зголемување на сите оние капацитети и намалување на листите за чекање. А во врска со зголемување и намалување во групите од децата е согласно законската регулатива.
  Софија Ристевска Петрушева реплика. Напоменав дека нашиот автомобил има капацитет за брзина од 250 км/ч во час. А како ние ќе го возиме тоа е само и единствено наше право. И уште едно нешто. Факт е дека во овие четири години двете градинки не се отворија. Тоа се фактите. А пред фактите и боговите молчат.
	Наташа Марковска збор. Согласност на Одлуката за добивање согласност за
работа на воспитните групи со поголем број на деца, односно со помал број на деца во детските градинки се применува наназад 15 години и за оваа законска регулатива бевме многу добро запознати на комисиската расправа на Комисијата за јавни дејности.
	Марина Крстиќ збор. Голема е разликата помеѓу нешто што е изградено, а сеуште не отворено и помеѓу нешто што воопшто не е изградено. Оваа локална самоуправа изгради и направи и се пред отворање три градинки за разлика од претходната која што не отпочна градба на ниту една градинка.

Извештај за работата на ЈОУДГ “Естреја Овадија Мара” Битола за 2024/2025 година, беше ставен на гласање и усвоен со 16 гласа ЗА, 4 гласа ПРОТИВ и 7 гласа ВОЗДРЖАНИ.
					2.
Годишна Програма за работата на ЈОУДГ “Естреја Овадија Мара” Битола за 2025/2026 година, беше ставена на гласање и усвоена со 17 гласа ЗА, 4 гласа ПРОТИВ и 7 гласа ВОЗРЖАНИ.
                 				3.
Решение за давање согласност на Одлуката за добивање согласност за  работа на воспитните групи со поголем број на деца, односно со помал број на деца во детските градинки кои работат во состав на ЈОУДГ “Естреја Овадија Мара” Битола, беше ставено на гласање и усвоено со 18 гласа ЗА и 10 гласа ВОЗДРЖАНИ.
			
					4.
	Решение за давање согласност на Одлуката за утврдување на почетокот и завршетокот на работното време во ЈОУДГ “Естреја Овадија Мара” Битола, беше ставено на гласање и усвоено со 24 гласа ЗА и 5 гласа ВОЗДРЖАНИ.

					5.
Извештај за работата на ЈОУДГ “Мајски Цвет” Битола, беше ставен на гласање и усвоен со 17 гласа ЗА, 5 гласа ПРОТИВ и 8 гласа ВОЗДРЖАНИ.

					6.
Годишна Програма за работата на ЈОУДГ “Мајски Цвет” Битола за 2025/2026 година, беше ставена на гласање и усвоена со 18 гласа ЗА, 5 гласа ПРОТИВ и 6 гласа ВОЗДРЖАНИ. 

					7.
Решение за давање согласност на Одлуката за добивање согласност за работа на воспитните групи со поголем број на деца, односно со помал број на деца во детските градинки кои работат во состав на ЈОДУГ “Мајски Цвет” Битола, беше ставено на гласање и усвоено со 18 гласа ЗА и 10 гласа ВОЗДРЖАНИ.
  
					8.
Решение за давање согласност на Одлуката утврдување на почеток и завршеток на работното време во ЈОУДГ “Мајски Цвет” Битола, беше ставено на гласање и усвоено со 24 гласа ЗА и 5 гласа ВОЗДРЖАНИ.

						9.
Известител на Комисија за финансии и  буџет, Златко Лозановски, го поднесе следниот извештај по разгледување на материјалите по точките 9,12, 13, 14, 16, 17, 26, 27, 28, 29, 30 и 36 од дневниот ред и дискусиите, Комисијата за точките 12, 13 и 14 гласаше со 5 гласа ЗА, за точките 9, 16, 17, 26, 27 и 36 гласаше со 3 гласа ЗА и 2 гласа ПРОТИВ, за точките 28 и 29 гласаше со 3 гласа ЗА, 1 глас ПРОТИВ и 1 глас ВОЗДРЖАН и точка 30 гласаше со 4 гласа ЗА и 1 глас ВОЗДРЖАН.

Годишен план за вработување во ЈОУДГ “Мајски Цвет” Битола за 2026 година, беше ставен на гласање и усвоен со 17 гласа ЗА, 5 гласа ПРОТИВ и 8 гласа ВОЗДРЖАНИ.

					10.
Известител на Комисија за јавни и комунални дејности, Златко Лозановски, го поднесе следниот извештај по разгледување на материјалите по точките 10, 11, 21, 22, 23, 24 и 25 од дневниот ред и дискусиите, Комисијата за точките 10, 23 и 24 гласаше со 3 гласа За и 1 гласа ПРОТИВ, за точка 11 гласаше со 3 гласа ЗА и 1 глас ВОЗДРЖАН, за точките 21, 22 и 25 гласаше со 2 гласа ЗА и 2 гласа ПРОТИВ.

Измена и дополнување на Одлуката за комунален ред на Општина Битола, беше ставена на гласање и усвоена со 29 гласа ЗА и 1 глас ВОЗДРЖАН.

					 11.
Одлука за продолжување на временската важност за поставување на урбана опрема наведена во Осумнаесеттата измена и дополнување на Програмата за поставување на урбана опрема на јавни површини на подрачјето на Општина Битола, беше ставена на гласање и усвоена со 29 гласа ЗА и 1 глас ВОЗДРЖАН.


					 12.
Одлука за прифаќање на донација од ФФМ, беше ставена на гласање и усвоена со 26 гласа ЗА и 4 гласа ВОЗДРЖАНИ.

					 13.
Одлука за прифаќање на донација за проектантски надзор над изведба на рекламни паноа на стадионот “Петар Милошевски”, беше ставена на гласње и усвоена со 26 гласа ЗА и 4 гласа ВОЗДРЖАНИ.
               
                                                   14.
Одлука за прифаќање на донација за изведбата на рекламни паноа на стадионот “Петар Милошевски” , беше ставена на гласање и усвоена со 26 гласа ЗА и 4 гласа ВОЗДРЖАНИ. 

                                                   15. 
Претседател и известител на Комисија за урбанизам и заштита на животна средина, Илија Келепуровски, го поднесе следниот извештај по разгледување на материјалот по точка 15 од дневниот ред и дискусиите, Комисијата за точка 15 гласаше со 4 гласа ЗА.
Димитар Кузмановски збор. На комисијата имавме дискусија по однос на оваа точка. Добро е да ја запознаеме јавноста дека се работи за парцели за кои е заинтересирана ДОО Цермат. Значи таму се окрупнува земјиште кое треба да му биде дадено на располагање на ДОО Цермат. Дел од тоа земјиште е во владеение или во сопственост на земјоделското училиште во Битола. Ве замолувам сите да бидиме особено претпазливи. Учениците од тоа училипте ја корситеа таа земја за пракса. Да ни објасни општината кој ќе го подмири обештетувањето кон училиштето дали општината или засегнатата странка во овој случај ДОО Цермат?! И уште едно мало објаснување како ДОО Цермат добил градежна дозвола таму да гради нов објект, затоа што веќе се гради, а земјиштето се уште не е регулирано?!

Одлука за утврдување на нацрт измени и дополнувања на дел од ГУП Четврт И 02, Блок И.02.04 и Блок И.02.05 и Детален урбанистички план за Четврт Исток 2, Блок И.02.05 и Блок И.02.04. – ( обединета постапка), КО Битола 5, Општина Битола, беше ставена на гласање и усвоена со 23 гласа ЗА , 1 глас ПРОТИВ и 6 гласа ВОЗДРЖАНИ.

                                                 16. 
Јадранка Павловска збор. Овој извештај за третиот квартал е најдобра потврда како актуелната локална власт целосно ја изгуби контролата врз буџетот и врз општината. Општината претворена во рекламно пано, а во функционален систем. Има проекти коишто се ставени само на лист хартија. Очигледно дел од граѓаните може не се запознати дека тие проекти најбезболно ги префрлуваат од година во година. Исто така во извештајот сакам да напоменам и е алармантно дека многу ставки со реализација во третиот квартал се нула денари, додека за други ставки се наплатило повеќе од планираното, повеќе од тоа што го имало во програмата во третиот квартал. Кога една општина на крајот од септември има реализирано малку повеќе од половината од својот буџет, тоа значи дека работите стојат, проектите стојат, развојот стои, а граѓаните трпат. Се обидувате да ни докажете дека ова е тежок квартал, дека условите не се поволни, дека се работело, но бројките се јасни и јасно е дека скоро 42% од буџетот не е ни допрен. Нема ефективна реализација на приходите, нема волја за работа, а најмногу нема одговорност. Општината не може да функционира со импровизации, не може да функционира со изговори. 
Љубе Никлески збор. Ја разгледав реализацијата на третиот квартал и она што сакам да го потенцирам е дека е изборна година и затоа има таков резултат на реализација во третиот квартал. Средствата кои се од Влада не се на општинската сметка, напротив одобрувањето на овие средства оди во неколку фази. Искрено се
надевам дека ќе имаме зголемување на реализација во четвртиот квартал.

Квартален извештај за извршување на Буџетот на Општина Битола за третиот квартал од 2025 година, беше ставен на гласање и усвоен со 17 гласа ЗА, 11 гласа ПРОТИВ и 2 гласа ВОЗДРЖАНИ.

                                                 17.
Претседател и известител на Комисија за човекова средина, Илија Келепуровски, го поднесе следниот извештај по разгледување на материјалот по точка 18 од дневниот ред и дискусиите, Комисијата за точка 18 гласаше со 2 гласа ЗА и 2 гласа ВОЗДРЖАНИ.

Претседател и известител на Комисија за млади, спорт и рекрација, Мартин Ивановски, го поднесе следниот извештај по разгледување на материјалот по точка 19 од дневниот ред и дискусиите, Комисијата за точка 19 гласаше со 4 гласа ЗА и 1 глас ВОЗДРЖАН.

Претседател и известител на Комисија за економски развој, Филип Поповски, го поднесе следниот извештај по разгледување на материјалот по точка 20 од дневниот ред и дискусиите, Комисијата за точка 20 гласаше со 3 гласа ЗА, 1 глас ПРОТИВ и 1 глас ВОЗДРЖАН.

Гаврил Трајковски збор. За почеток ќе кажам каде е нарушена процедурата за носење на овој ребаланс, бидејќи според статус на Општина Битола, член 118 став 2 гласи: Советот на Општина Битола не може да го разгледува предлогот на буџетот на општината пред истекот на 20 дена од денот на доставување до советниците на Советот на Општина Битола. Нас материјалите ни беа пратени пред седум дена. Член 29 од Закон за финансирање на единиците на локалната самоуправа став 2 вели ребаланс на буџетот на општината се донесува во постапка според која се донесува буџетот на општината што значи дека не се изминати 20 дена кои ни се дадени според закон, според статут да ги разгледаме материјалите. Сега ќе се навратам на ребалансот од тоа што можев да видам. Имаме повторно субвенционирање на јавни претпријатија и тоа зголемена е сумата за 3.000.000,00 ден. Наместо да ги прикривате лошите политики и менаџирање на јавните претпријатија со донации за истите, односно со субвенционирање, треба да повикате на одговорност од директорите кои ги довеле тие претпријатија до тие долгови. Следно ќе се задржам на ФК Пелистер каде исто никој нема понесено одговорност. Клубот моментално се бори за опстанок во првата лига, но ќе добие нови 8.000.000,00 ден.
Стефан Талевски збор. Јас малку ќе се задржам околу програмата за економски измените за економски развој и на точката што ни беше предложена под број 12, односно резервираните средства од 200.000,00 денари да се ослободат, бидејќи не е неопходна потреба од техничка документација за реконструкција на потпорни ѕидови на реката Драгор. Како иницијација на граѓаните од Вас како Совет на Општина Битола барам овие средства да ги пренамениме со цел да го исчистиме шутот за којшто граѓаните кажуваат дека деца по пат од овде слегуваат во реката Драгор каде што станува збор за убрзување на коритото на реката Драгор и да им излеземе во пресрет.
Александар Цветаноски збор. Сакам јавно да ја изразам мојата поддршка за оваа точка, бидејќи вложувањето во ФК Пелистер значи и вложување во младите категории, вложување во спортот на Општина Битола и поддршка на Битола како спортски град. Парите во ФК Пелистер не смееме да ги гледаме како трошок. 
Петар Николовски збор. Денес сме сведоци дека недомаќинското планирање на буџетот се одразува на само еден месец пред носењето на новиот буџет денес повторно да имаме ребаланс. Тоа е доказ дека парите на граѓаните неплански и недомаќински се трошат, а во исто време реализацијата во третиот квартал изнесува нешто помалку од 50%.  Дополнително, според најновите податоци од Министерството за финансии,  долговите на јавните претпријатија се повеќе и повеќе растат наместо да се намалуваат. Претпријатијата ги претворија во бунар без дно во кој завршуваат парите на граѓаните да се покрие нечија неработа. СДСМ нема да го поддржи  ребалансот.
Златко Лозановски збор. Колега Вие добро знаете и заедно во месец јули во ребалансот ги вметнавме односно рамката беше проширена за 120.000.000,00 ден. Таму ги вметнавме 64 проекти коишто ни беа одобрени од Владата согласно средствата од унгарскиот кредит. Да Ви кажам ребалансот којшто беше направен во месец јули се пушта во Министерство за финансии, оттаму треба да се вчита, да се процесира па да го вратат назад. Како очекувате да почнеме со работа и да видите бројки во податоците и во кварталот како можете да видите реализација кога тие не се уште извадени на терен. Проектите на граѓаните се ветени и ние ќе ги оствариме. 
Петар Николовски реплика. Овде имавте неколку минутно обраќање, само да најдете изговор пред граѓаните. Треба да престане алиби политиката и да се бараат решенија за да се подобрува животот на битолчани и на младите, а не да слушаме овде говори.
Златко Лозановски реплика. Ние донесовме проекти од Владата однадвор пари што не се случило досега. Со доброто планирање на собирање на приходите, конкретно данокот на имот за третиот квартал којшто изнесува од планираните 167.000.000,00 ден. се успеало заклучно со третиот квартал да се соберат 176.107.000,00 ден. што е повеќе од 100%. 
Иван Чулакоски збор. Ќе Ве оправдам дека ги немате прочитано материјалите, дека немате видено и дека 90% од Вас реално не знаете што пишува во ребалансот.  Пробав да најдам начин да се снајдам во ова што ни е доставено, меѓутоа ќе употребам еден збор, калкурница е зборот.
Марина Крстиќ процедурално. Претседателе, дали ќе може да го употребите член 71 од деловникот за работа каде што пишува дека не е дозволено употреба на изрази со кои се навредува достоинството на советот. 
Иван Чулакоски збор. Ви благодарам на забелешката. Меѓутоа ако го најдете зборот што го употребив негде во речникот да изразува дека некого сум навредил јавно ќе Ви се извинам. Да се вратам на ребалансот. Како што спомена колегата Гаврил 20 дена е законскиот рок за ние ова да успееме да го разгледаме или да се консултираме со нашите да речам тимови коишто работат на оваа проблематика. Ќе почнам со животна средина каде што кратиме 3.700.000,00 ден. за покривање на вечната дупка ФК Пелистер и јавните претпријатија. Овој ребаланс е направен само за да се покријат дупките и да се прикаже помала загуба во јавните претпријатија кои што Вие и вашето раководење на општината ги уништивте јавните претпријатија. Ништо спектакуларно во четири години не видовме од раководењето на оваа власт. Најстрашно е што едно пишува во ребалансот, друго слушнавме овде од претставниците од општината на комисиите а трето денес ќе изгласаме. Се надевам дека сте свесни дека ова што го гласате е само покривање на еден дел од криминалот, претходното недомаќинско работење на општината.
Драги Крстев збор. Кредитното задолжување го направи државата во името на општините. Проектите кои се поддржани од страна на тој кредит во Општина Битола не знам колку се развојни или се проекти за покажување пред избори на некои програми со кои граѓаните би добиле впечаток дека нешто се работи во нивен интерес. Треба да се престане со субвенционирање на јавните претпријатија и тие средства да се насочат кон капитални проекти. Се надевам дека ќе почнеме да бараме одговорност за ваквото неработење или работење.
Александар Цветаноски збор. Почитувани колеги, сите кампањата ја поминавме и сите имавме во програмите како сакаме спорт во Битола. Сакаме силен Пелистер без разлика кој предзнак го носи пред него, дали ФК, РК , КК, ОК или ЖРК. Дебатираме денес за донација од 8.000.000,00 ден. за  ФК Пелистер, само не знам во која ситуација сакаме да го донесеме?! Што се однесува до директорите на јавните претпријатија, колегата побара од градоначалникот да ги разреши заради недомаќинско работење. Ќе кажам само едно, пред неполн месец имаше избори. Граѓаните ако мислеа дека директорите треба да бидат разрешени, немаше да го гласаат градоначалникот, а граѓаните го изгласаа уште во првиот круг за  одговорно, транспарентно и домаќинско работење. Го изгласаа градоначалникот и
неговиот тим поради тоа што минатите четири години ја креираа локалната политика заедно со граѓаните.
          Јадранка Павловска збор. Локалните избори не се репер. Во Програмата за  локален економски развој ставките само се префрлаат од година за година. Во продолжени  набројуваше од тие проекти : Жабени решавање на проблемот со фекалната канализација 400.000,00 ден., гасоводот 50.000,00 ден., изработување на проектна документација за поставување н фотоволтаици на јавни објекти по надлежност на Општина Битола 300.000,00 ден., проектна документација за изградба на ул. со паркинг Довлеџик кај кружниот тек 275.000,00 ден., канализациона мрежа за Нижополе и Дихово по 600.000,00 ден., и уште многу други да не продолжувам со набројување само ќе прашам а прашав и комисија се ослободуваат 5.555.432,00 ден., каде се прераспределија овие средства?! Барам општинската администрација да не удостои со одговор.
Никола Гагоски збор. Ќе се осврнам само на делот за ЈП Пазари. Сведоци сме дека јавното претпријатие освен тоа што е шампион по бројот на смена на директори во мандатот на Коњановски, шампиони се и во барањето на субвенции за јавното претпријатие. Ме интересира до кога ќе ја полниме оваа дупка?!
Софија Ристевска Петрушева збор. Почитувани, јас би ја коментирала на точка број 26. Значи Oпштина Битола за одржување и користење на паркови и зеленило одделува 50.000.000,00 денари. Тоа е еквивалентно на 815.000,00 евра годишно. Урбаното зеленило во Битола е алармантно ниско. Недостатокот на зеленило е посебно изразен во централното градско подрачје. А ЈП Комуналец повторно бара зголемување на буџетот за јавно зеленило.
Александар Јаневски збор. Кога ги разгледуваме сите овие ставки и целокупната оваа програма и ребаланс, би обрнал едно внимание во делот на спортот и младите како место коешто особено ми е битно и значајно. Тие што го пратат спортот знаат дека долго време немаше инвестиција во оваа гранка. Инвестицијата е многу важна за да ја гледаме низ призма на придобивка за нашите млади битолчани. Гостувањето на светски познати спортски екипи треба да го гледаме како можност за развиток на спортски туризам, а нашиот град станува центар на овој југозападен регион. Поддршката е оправдана и ќе ги даде ефектите
кои што сум сигурен дека во овој момент можеби нам не ни се видливи.

Измени и дополнувања на Буџетот на Општина Битола за 2025 година, беше ставено на гласање и усвоено со 17 гласа ЗА, 11 гласа ПРОТИВ и 2 гласа ВОЗДРЖАНИ.
                                                 18. 
Програма за измена и дополнување на Програмата за животна средина за 2025 година, беше ставена на гласање и усвоена со 17 гласа ЗА, 11 гласа ПРОТИВ и 2 гласа ВОЗДРЖАНИ.
                                                 19. 
Програма за измени и дополнување на Програмата за активности во областа на спортот и младите во Општина Битола за 2025 година, беше ставена на гласање и усвоена со 18 гласа ЗА, 4 глас ПРОТИВ и 8 гласа ВОЗДРЖАНИ.

                                                 20.
Програма за измени и дополнување на Програмата за економски развој на Општина Битола за 2025 година, 17 гласа ЗА, 11 гласа ПРОТИВ и 2 гласа ВОЗДРЖАНИ. 
                                                 21. 
Програма за измени на Програмата за развојни планови на Општина Битола за период 2025-2027 година, беше ставена на гласање и усвоена со 18 гласа ЗА, 11 гласа ПРОТИВ и 1 глас ВОЗДРЖАН.

                                                 22. 
Програма за измени и дополнување на Програмата за уредување на градежното земјиште на подрачјето на Општина Битола за 2025 година, беше ставена на гласње и усвоена со 17 гласа ЗА, 12 гласа ПРОТИВ и 1 глас ВОЗДРЖАН.

                                                 23. 
Програма за измени и дополнување на Програма за користење и одржување на јавното осветлување на подрачјето на Општина Битола за 2025 година, беше ставена на гласање и усвоена со 23 гласа ЗА и 7 гласа ВОЗДРЖАНИ.

                                                 24.
Програма за организирање и функционирање на зимска служба на подрачјето на Општина Битола за сезоната 2025/2026 година, беше ставена на гласање и усвоена со 24 гласа ЗА, 4 гласа ПРОТИВ и 2 гласа ВОЗДРЖАНИ. 

                                                 25.
Програма за развојни планови на Општина Битола за периодот од 2026 до 2028 година, беше ставена на гласање и усвоена со 18 гласа ЗА, 11 гласа ПРОТИВ и 1 глас ВОЗДРЖАН. 

                                                 26. 
Решение за давање согласност на Одлуката за измена на Финансова Програма за одржување на јавните зелени површини на територијата на Општина Битола, беше ставено на гласање и  усвоено со 18 гласа ЗА, 9 гласа ПРОТИВ и 2 гласа ВОЗДРЖАНИ.

                                                 27.
Стефан Тековски збор. Молба до институциите. Следен пат кога ќе ни ги праќаат материјалите да ги имаме и старите цени за да можеме да направиме споредба. 

Решение за давање согласност на Одлуката за измена и дополнување на Ценовникот за изведување на градежни работи и монтажни работи изготвен по Програмата на Општина Битола за 2022 и 2023 година на ЈКП “Водовод” Битола, беше ставено на гласање и усвоено со 17 гласа ЗА, 9 гласа ПРОТИВ и 3 гласа ВОЗДРЖАНИ. 

                                                  28. 
Драги Крстев збор. Образложението на менаџерските тимови на овие јавни претпријатија беше само зголемени трошоци без некое поголемо образложение или пак презентирање на план со кој овие поскапувања би можело да бидат и етапни. Ценовниците одамна не се корегирани, зошто баш сега се одбра овој момент по завршувањето на изборниот процес?! Одговор очекувам од Градоначалникот и директорите на јавните претпријатија.

Решение за давање согласност на Одлуката за измена и дополнување на Ценовник за изведување на градежни работи на КЈП “Нискоградба” Битола за потребите на Општина Битола, беше ставено на гласање и усвоено со 17 гласа ЗА, 11 гласа ПРОТИВ, 1 глас ВОЗДРЖАН и 1 советник се иззема од гласање.

                                                  29. 
Решение за давање согласност на Одлуката за измена и дополнување на потребите на КЈП “Нискоградба” Битола, беше ставено на гласање и усвоено со 19 гласа ЗА, 10 гласа ПРОТИВ и 1 советник се иззема од гласање.

                                                  30. 
Решение за давање согласност на Одлуката за измена и дополнување на Ценовникот за организирање и функционирање на зимска служба на КЈП “Нискоградба” Битола за потребите на Општина Битола, беше ставено на гласање и усвоено со 17 гласа ЗА, 10 гласа ПРОТИВ и 2 гласа ВОЗДРЖАНИ.

[bookmark: _Hlk191019726]                                                  31. 
Известител и Претседател на Комисија за мандатни прашања, избори и именувања, Љубе Никлески, го поднесе следниот извештај по разгледување на материјалите по точките 31, 32 и 33 од дневниот ред и дискусиите. Предлог за именување на член во Управниот одбор во РЦСОО “Ѓорѓи Наумов”., предложена е Николина Јаневска, дипл.маш.инж. вработена во приватен сектор.
Членот кој се разрешува од Надзорен одбор на ЈП Комуналец е Биљана Јовановска.
Член кој се разрешува од член во Надзорен одбор во ЈП Пазари Љубе Никлески.
Комисијата за точка 31 гласаше со 3 гласа ЗА и 1 глас ВОЗДРЖАН, за точка 32 гласаше со 4 гласа ЗА и за точка 33 од дневниот ред гласаше со 3 гласа ЗА и 1 се иззема од гласање.
Љубе Никлески збор. Сакам да истакнам две работи. Контрадикторно е на почетокот на седницата се побара дополнување на дневниот ред со разрешување член во училишен одбор а пак барате разрешувањата кои беа во дневниот ред да се тргнат од  истиот. Друга работа управните и надзорните одбори согласно новите законски измени можат да функционираат со три члена во моментов. Значи не е загрозено нивното понатамошно функционирање. 

Решение за именување член во Управен одбор на Државно средно училиште Регионален центар за стручно образование и обука “Ѓорѓи Наумов” Битола, беше ставено на гласање и усвоено со 18 гласа ЗА и 11 гласа ВОЗДРЖАНИ.

                                                  32. 
Драги Крстев збор. Во поглед на оваа точка ќе го повторам истиот предлог и
барање дека во дневниот ред е барање само за разрешување на член, а нема именување. Член 26 од законот за формирање на јавни претпријатија вели во постапката за именување и разрешување на членови во Надзорен одбор во јавното претпријатие се применуваат членовите ќе ги цитирам 17а, 17б, 17в, 17г, 17д и 17ѓ од овој закон кои се однесуваат на постапката за именување и разрешување на членови на Управен одбор. Затоа апелирам на доследно следење и извршување на законот којшто јасно и недвосмислено кажува дека една е постапката за именување и за разрешување на членови на надзор одбор во јавно претпријатие.

Решение за разрешување член во Надзорен одбор на ЈП “Комуналец” Битола, беше ставено на гласање и усвоено со 17 гласа ЗА, 5 гласа ПРОТИВ, 8 гласа ВОЗДРЖАНИ и 1 советник се иззема од  гласање.

                                                 33.
Решение за разрешување член во Надзорен одбор на ЈП “Пазари” Битола, беше ставено на гласање и усвоено со 17 гласа ЗА, 5 гласа ПРОТИВ, 7 гласа ВОЗДРЖАНИ и 1 советник се иззема од гласање. 

                                                 34.
Програма за измена и дополнување на Програмата за социјална заштита за 2025 година, беше ставена на гласање и усвоена со 30 гласа ЗА. 

                                                 35.
Програма за измена и дополнување на Програмата за јавни дејности (образование) за 2025 година, беше ставена на гласање и усвоена со 30 гласа ЗА.  

                                                   36. 
Програма за измена и дополнување на Програмата за субвенционирање на јавните и комунални претпријатија основани од Општина Битола и останати субвенции на Општина Битола за 2025 година, беше ставена на гласање и усвоена со 17 гласа ЗА, 10 гласа ПРОТИВ и 3 гласа ВОЗДРЖАНИ.

                                                    37.
Решение за разрешување на член во Училишниот одбор во ООУ “Крсте Петков Мисирков” с.Бистрица, беше ставено на гласање и усвоено со 30 гласа ЗА.
 
Иван Чулакоски процедурално. 
Бидејќи претходно колешката процедурално ме обвини дека сум користел поими коишто не смеам да ги користам во советот, ќе цитирам од ова е правопис на македонскиот литературен јазик. Вика зборот калакурница е женски род, именка. Доаѓа од англискиот збор хаос, разговорно. Кога веќе толку колешке сакате да цитирате и наоѓате закони повторно процедурално според член 44 став 4 од законот за спречување на корупција и судир на интереси се дефинира забрана за вршење на други дејности и тоа избрано или менувано лице не може истовремено да врши функција а на одговорно лице или член во отпор на управување или надзорен орган во јавно претпријатие или јавна установа кое располага со државен капитал.  Дали Вие како советник депониравте веќе оставка на функцијата којашто досега ја обавувавте?
Марина Крстиќ реплика. Значи јас не кажав дека тој збор е вулгарен, туку дека овој збор го да се постапи по член 71 заради тоа што се нарушува достоинството на изразување во советот. А втора работа, значи мојата оставка е депонирана. Јас сум разрешена од директор на старскиот дом во Битола.

[bookmark: _Hlk191020610]                                                    38.
Стефан Тековски збор. Колегата Миле покажа како е добро да функционираме како Совет, односно кога е потребна поддршка за некому сите едногласно да изгласаме и мислам дека во овој четиригодишен мандат треба да се залагаме сите заедно едногласно да ги поддржуваме оние граѓани коишто се соочуваат со проблеми.

Иницјатива за доделување на финансиски средства од 1.200.000,00 денари за семејството на Зоран Петковски, беше ставена на гласање и усвооена со 30 гласа ЗА.





Седницата заврши во 14:50 часот.
Седницата се снимаше на аудио касети и по нив се водат забелешки.
Седницата ја обработи Васка Арсовска - Цветаноски.


Бр.09-117/2                                                                      ПРЕТСЕДАТЕЛ
14.11.2025год.                                                      на Советот на Општина Битола
 Б и т о л а                                                                        БОЈАН БОЈКОСКИ            

